Žiak, Miroslav, poslanec NR SR (2022-02-22):
Ospravedlňujem sa, ospravedlňujem sa, ušlo mi sem-tam. Poďme ďalej. Z viacerých výpovedí kajúcnikov, nominantov SMER-u a tých, ktorí sa priznali k trestnej činnosti v prospech SMER-u, vyplýva, že SMER – sociálna demokracia je organizovanou zločineckou skupinou. Preto sa pýtam, ak vyšetrovateľ na uniknutej nahrávke hovorí o zničení SMER-u, čo je vraj dôvod podľa Fica na odvolanie Mikulca, nie je to psou povinnosťou každého orgánu činnom v trestnom konaní, čiže zničenie organizovanej zločineckej skupiny? Nech má akýkoľvek názov. Toto odvolávanie nie je náhodou len divadielko kvôli tomu, aby sa nestal pán Hamran policajný prezident natrvalo, keďže vieme, že na smerohlasistických skorumpovancov by si pekne posvietil? Nie je vôbec prekvapujúce, že sa Robert Fico snaží odvolať ministra vnútra, keď polícia vyšetruje jeho kamarátov. Pri miere jeho právneho diletantizmu, ktorý predviedol napríklad pri jeho snahe dostať sa na Ústavný súd bez potrebnej praxe či nekompetentnou formuláciou referendovej otázky, prípadne úplným nepochopením funkcie prezidentky republiky, ktorú obviňuje zo zarezania jeho vlastného referendového nedorobku, je len logické, že si myslí, že minister vnútra má na špagátikoch všetkých vyšetrovateľov. V jeho nie tak dávnom svete to tak totiž fungovalo. Situácia sa ale zmenila, pán Fico, a váš Rumburak manipulujúci všetkým a všetkými pod sebou už nie je ministrom a policajti nestíhajú vašich kamarátov na jeho povel. Majú voľné ruky. A na to očividne nie ste zvyknutý. Právny štát je totiž niečo, čomu napriek svojmu vzdelaniu nerozumiete, respektíve ho odmietate, pretože ste v takom štáte platný rovnako ako vaše politické dieťa Ľuboš Blaha v akademickom prostredí. Toto píšu ľudia na sociálnych sieťach a chcem, aby to tu odznelo, lebo na Slovensku zostali ešte slušní ľudia, ktorí chcú očistiť Slovensko od takých ľudí, ako ste vy. A úplne legálnou cestou. No a ďalej mám správy od ľudí, že Fico vyhlásil: „Nikdy v histórii moderného Slovenska nebolo takto zneužívané trestné právo na politické účely, ale rovnako má rozmer v tom, že nikdy médiá takto neodignorovali škandál zneužívania trestného práva voči opozícii.“ Naozaj si tento pán poslanec myslí, že sme všetci tak sprostí a zabudli sme na jeho špinavosti, ktoré robil, robí a robiť bude? Kde sa otočí, všade je výsledok jeho tzv. vládnutia. Všetci, takmer všetci smerohlasáci sú v niečom namočení. Stačí si prečítať Kočnerovu či Bödörovu komunikáciu z Threemy. Toto znamená, ovplyvňovanie vyšetrovania, korupcia a ovplyvňovanie polície a orgánov činných v trestnom konaní je kauzou Ficovej vlády. Čo my s tým máme? Ja neviem, pán Fico, či vás za toto platí Sörös. To je vaša veľmi známa hláška. Ešte si dovolím prečítať. Bývalého šéfa policajnej operatívy NAKA Jána Kaľavského podozrievajú, že vynášal z polície aj za úplatky ako ozajstný, ojazdený Land Rower, prémiový mobil či plastové okná na chate. Kaľavský je na úteku, špeciálna prokuratúra naňho podala obžalobu. Vďaka tomuto vidíme, kam až, kam až siahajú vaše chápadlá. A fakt sa nebránite použiť nič, čo by vám zachránilo chrbát. Mám tu ešte niekoľko vyjadrení, ale myslím si, že už som povedal dosť. Môžme povedať, že aha, môžme si zacitovať nejaké, nejaké vyjadrenia, keďže sme tu počúvali od vás, tak chcem si aj ja niečo odcitovať. „Aj mňa prekvapilo, že Kováčik mal v kancelárii 111 spisov. To je dosť. Toľko som v živote nemal v kancelárii ako generálny,“ Jaromír Čižnár na margo politického väzňa Kováčika. To len odcitujeme si zo správ. Cez Vadalu sa Trošková dostala aj k práci v SMER-e. V roku 2014 začala pracovať pre poslanca Viliama Jasaňa, s ktorým ju zoznámil práve on. Ešte vo februári toho roku sa Trošková Vadalovi sťažovala, že si kvôli nemu nedokáže nájsť prácu, lebo je vnímaná ako jeho biely kôň. „Daj si hlavu do porádku, ja som zmerák, nie som opozícia, nie vidím, prečo mi majú robiť intrig,“ odpísal jej Vadala. Ten istý Vadala, ktorý bol stíhaný za vieme čo, pašovanie drog. Páči sa mi, keď idete vy obviňovať stranu SaS z brania drog, keď vaši ľudia, nie „zmeráci“ na východe sú obvinení z pašovania drog, keď váš bývalý minister vnútra sa postaví úplne jednoznačne pod vplyvom omamných látok na, po tlačovke. Rečnícky pultík, poobzerá sa a odíde s rozšírenými zreničkami. Opitý veru nebol. Ešte si prečítame niečo, nejaké správy medzi... Alebo viete čo, už vás nebudem trápiť. Mám tu tých papierov na, ešte na dobrú hodinu, ale myslím si, myslím si, že stačí. Ďakujem veľmi pekne za vašu pozornosť, síce vás nebolo veľa, ale verím, že ste si z toho niečo zobrali.